PROJEKTAS
Papildomi reikalavimai veisimui Biglių klubo nariams:
1. Biglių klubo narys prieš veisdamas privalo susipažinti su LKD ir BK veisimo nuostatų reikalavimais bei rekomendacijomis.

2. Kalę / patiną galima veisti, jeigu sertifikatinėse, specializuotose arba tarptautinėse parodose du skirtingi teisėjai įvertino: patiną ne mažiau kaip „puikiai”, kalę ne mažiau kaip „labai gerai“. Galioja įvertinimai gauti jaunimo, pereinamoj, atviroj, darbinėj ir čempionų klasėse. Vienas iš įvertinimų turi būti gautas specializuotoje arba tarptautinėje parodoje.
3. Tarp kergimų kalė bent kartą turi sudalyvauti sertifikatinėje, tarptautinėje arba specializuotoje parodoje ir gauti teisėjo įvertinimą ne mažiau kaip „labai gerai“.
4. Visi kergiami patinai, kiekvienais kalendoriniais metais bent vieną kartą sertifikatinėse, tarptautinėse arba specializuotose parodose turi būti įvertinti ne mažiau kaip „puikiai”. Nuo paskutinio įvertinimo turi būti praėję ne daugiau kaip vieneri metai.
5. Nesant galimybės tarp kergimų kalei bent vieną kartą sudalyvauti sertifikatinėje,  tarptautinėje arba specializuotoje parodoje, kalės savininkas privalo kreiptis į klubą dėl ketinamos veisti kalės apžiūros arba pateikti klubui veterinarijos gydytojo išduotą pažymą apie kalės sveikatą bei tinkamumą veisti.
Rekomenduojama prieš veisiant kalei/patinui atlikti šiuos sveikatos tyrimus:

1. Biocheminį kraujo tyrimą

2. Bruceliozės tyrimą (Brucella Canis)

3. Akių tyrimą (daromas kartą gyvenime)
Rekomenduojama šių tyrimų rezultatus pateikti klubui.
Kai šuniukams sukanka 4 savaitės, klubui, kuris išdavė kergimo sutartį, veisėjas turi pateikti šuniukų vardų sąrašą. Vardai turi prasidėti ta pačia raide ir kartu su veislyno pavadinimu sudaryti ne daugiau kaip 40 spaudos ženklų. 

Nuo 42 dienų iki 3 mėnesių šuniukus galima mikročipuoti įvedant į kaklo paodinį audinį mikrokapsulę su individualiu kodu, kuris nuskaitomas specialiu skaneriu. Žymėjimo metu šuniukai turi būti:
1. Mažiausiai du kartus dehelmintizuoti.
2. Paskiepyti pagal amžių.

3. Sveiki, švarūs ir judrūs, nukirptais nagais. 

4. Turėti visus kandžius ( 6 apatiniame ir 6 viršutiniame žandikaulyje ) ir 4 iltis. Nebrokuojama jei kandžių yra daugiau. Sąkandis žirklinis. 

5. Jei šuniukas turi išvaržą (dažniausiai bambutės), ji turi būti išoperuota iki žymėjimo ir dokumentų išdavimo. Apie tai veisėjas privalo informuoti klubą.
6. Jei šuniukas turi pridėtinius (rudimentinius) pirštus ant užpakalinių galūnių, jie turi būti išoperuoti iki žymėjimo ir dokumentų išdavimo. Apie tai veisėjas privalo informuoti klubą.

7. Jei šuniukui yra diagnozuotas trečiojo voko liaukutės išsivertimas bei veterinarijos gydytojo rekomendacija atlikti chirurginę operaciją, ji turi būti atlikta iki žymėjimo ir dokumentų išdavimo. Apie tai veisėjas privalo informuoti klubą.

Biglių veislės šuniukai brokuojami dėl:

1. Netaisyklingo sąkandžio (perkandimas, neprikandimas)

2. Nepilnai išaugusių dantų
3. Vystymosi defektų (kiškio lūpa, vilko gomurys ir kt.)

4. Visiškai nepigmentuoto nosies veidrodėlio, akių vokų.
5. Skirtingų spalvų akių.

6. Uodegos įlūžio.
7. Kriprorchizmo (akivaizdžiai nenusileidusių į kapšelius sėklidžių).
Būsimajam veisėjui rekomenduojama išklausyti šuns genetikos, fiziologijos ir eksterjero vertinimo seminarus, kuriuos periodiškai rengia Biglių klubas, Lietuvos kinologų draugija, veterinarijos gydytojai ir kt.. Su prašymu išduoti kergimo sutartį pateikti seminarų diplomų ar pažymėjimų kopijas.

Papildomi reikalavimai veisėjams priimti siekiant išlaikyti veislės grynumą, gerinti sveikatą, eksterjerą, didinti veisėjų atsakingumą.
Papildomi reikalavimai veisimui priimti 
 .
